tartuNLP/wikipedia-smugri-20251201 huggingface dataset:
Raczki Elbląskie

Raczki Elbląskie (saksa keeles "Unterkerbswalde") on küla Poolas Warmia-Masuuria vojevoodkonnas Elblągi maakonnas Elblągi vallas. Raczki Elbląskie asub Elblągi kesklinnast ligikaudu 3,5 km lõunaedelas.
Raczki Elbląskies asub Poola madalaim punkt (1,8 meetrit alla merepinna).
Skolas

Skolas on küla ("mazciems") Lätis Gulbene piirkonnas Stāmeriena vallas.
Küla asub valla keskosas paigas, kus Ludzupīte (Pogupe) jõgi Ludzi järvest välja voolab. Asulas on Skolase bussipeatus.
Looduskaitse all on pärn ümbermõõduga 4,11 meetrit ja tamm ümbermõõduga 4,51 meetrit. Seal asuvad Skolase muinaskalmed on muinsusmälestisena riikliku kaitse all.
Aastal 2007 oli külas 6 elanikku.
Namsadi

Namsadi on küla ("mazciems") Lätis Gulbene piirkonnas Stāmeriena vallas.
Küla asub valla lääneosas paigas, kus Ludzupīte (Pogupe) jõgi Ludzi järvest välja voolab. Asulas on Punakrogsi bussipeatus.
Aastal 2000 oli külas 30 elanikku.
Dzierzgonka

Dzierzgonka (saksa keeles "Sorgenort") on küla Poolas Warmia-Masuuria vojevoodkonnas Elblągi maakonnas Markusy vallas. Dzierzgonka asub Żuławy tasandikul Dzierzgońi jõe ääres, maakonnakeskusest Elblągist ligi 14 km lõunas.
Medņi (Stāmeriena vald)

Medņi on küla ("mazciems") Lätis Gulbene piirkonnas Stāmeriena vallas.
Küla asub valla lõunaosas. Varem asus seal Ieriķi–Gulbene–Abrene raudteel Medņi raudteepeatus.
Aastal 2000 oli külas 19 elanikku.
Stancmuiža

Stancmuiža on küla ("mazciems") Lätis Gulbene piirkonnas Stāmeriena vallas.
Küla asub valla lääneosas Stāmeriena järve kaldal. Asulas on Stancmuiža bussipeatus.
Aastal 2000 oli külas 10 elanikku.
Bartąg

Bartąg (saksa keeles "Groß Bertung", aastatel 1928–1945 "Bertung") on küla Poolas Warmia-Masuuria vojevoodkonnas Olsztyni maakonnas Stawiguda vallas. Bartąg asub Łyna jõe ääres, maakonnakeskuse Olsztyni kesklinnast ligi 7 km lõunas.
Enid (Oklahoma)

Enid on linn USA-s Oklahoma osariigis, Garfieldi maakonna halduskeskus. See asub Oklahoma Cityst 110 km kaugusel põhjas. Elanike arv on 2020. aasta rahvaloenduse kohaselt 51 308. 2010. aasta USA rahvaloenduse järgi oli elanikke 49 379. See on elanike arvult osariigi üheksas linn.
Enid asutati 1893. aastal Cherokee Outleti piirkonna avamisel, kus elasid tšerokiid. Linn on saanud nime tegelase järgi Alfred Tennysoni teosest "Idylls of the King". Enid sai linnaõigused 1904. aastal. Linn hakkas kiiresti kasvama pärast raudteeliinide ehitamist ja nafta avastamist 1910. aastatel ning Teise maailmasõja järel.
Enidis valitsevad kuumad suved ning külmad ja sageli lumised talved. Kevadel võib esineda tornaadosid. Kõrgeim mõõdetud õhutemperatuur Enidis on 48 °C, mis mõõdeti 1936. aastal. Madalaim temperatuur mõõdeti 1905. aastal, mil oli −29 °C külma. Sademeid esineb 871 mm/a. Kõige enam sajab juunis (132 mm) ning kõige vähem jaanuaris (27 mm).
Peamised majandusallikad on nisu, karjakasvatus ja nafta. Olulised on teravilja jahvatamine, lihatöötlemine, piimakarjandus, naftatöötlemine, soola- ja ammoniaagitootmine.
Enid on tuntud USA nisupealinnana ("Wheat Capital of the United States").
Aastatel 1906–1998 asus linnas ülikool.
Linna läbivad maanteed Route 81 ja Route 412. Linna lähedal asub Vance'i õhujõudude baas.
László Bénes

László Bénes (sündinud 9. septembril 1997 Dunajská Stredas) on ungari rahvusest Slovakkia jalgpallur, kes mängib Saksamaa kõrgliigaklubis Union Berlin ja Slovakkia jalgpallikoondises.
2007. aastal liitus ta kodulinnaklubiga Dunajská Streda DAC 1904. 2011. aastal siirdus ta Ungari klubisse Győri ETO. Győri põhimeeskonnas debüteeris ta hooajal 2014/15.
2015. aasta veebruaris sõlmis ta kolmeaastase lepingu Slovakkia kõrgliigaklubiga Žilina.
2016. aasta juulis sõlmis ta lepingu Saksamaa kõrgliigaklubisse Mönchengladbachi Borussia. 5. aprillil 2017 lõi ta mängus Hertha BSCi vastu oma esimese värava Saksamaa kõrgliigas (mäng lõppeski Hertha 1:0 võiduga). Hooaja 2018/19 teises pooles mängis ta laenul Saksamaa esiliigaklubis Kieli Holstein ja hooaja 2020/21 teises pooles Saksamaa kõrgliigaklubis FC Augsburg.
2022. aasta juunis sõlmis ta nelja-aastase lepingu Saksamaa esiliigaklubiga Hamburger SV. Esimesel hooajal lõi ta Saksamaa esiliigas kuus väravat ja teisel 13 väravat.
2024. aasta juunis siirdus ta Union Berlini.
Slovakkia jalgpallikoondises debüteeris 10. juunil 2017 sõprusmängus Leedu vastu. Koondisekarjääri esimese värava lõi ta 1. juunil 2021 sõprusmängus Bulgaaria vastu. Ta kuulus Slovakkia koondisse 2021. aasta Euroopa meistrivõistlustel ja 2024. aasta Euroopa meistrivõistlustel.
Elko

Elko on linn USA-s Nevada osariigis, Elko maakonna halduskeskus ja suurim linn. See asub Humboldti jõe kaldal. Elko on suurim linn üle 350 kilomeetri raadiuses ning see on tuntud Kirde-Nevada südamena ("The Heart of Northeast Nevada").
Elanike arv on 2020. aasta rahvaloenduse järgi 20 564. 2010. aasta rahvaloenduse kohaselt oli elanikke 18 297.
Ajalugu.
Elko asub ajaloolise California Traili ääres, mida mööda suundusid esimesed asunikud idast Californiasse. Elko kohale rajati esimene asula 1868. aastal, mil see sai Central Pacific Railroadi raudteeliini kõige idapoolsemaks punktiks. Kuid raudtee-ehitus ida poole suundus, jäi Elko piirkonna kaubandus- ja kaevanduskeskuseks.
On arvatud, et nime "Elko" on välja mõelnud raudteeametnik Charles Crocker, kes harrastas jahindust. Ta lisas sõnale "elk" (ingl vapiti – Põhja-Ameerika suur hirvlane) tähe "o", saades "Elko", kuid ametlik versioon nime päritolu kohta puudub.
1869. aastal sai Elko vastloodud Elko maakonna halduskeskuseks.
1910. aastal valmis linnas Elko maakonna praegune kohtumaja.
Kliima.
Elkos valitseb poolkõrbeline kliima. Kõige külmem kuu on jaanuar, mil keskmine õhutemperatuur on –3,9 °C. Kõige soojem kuu on juuli keskmise õhutemperatuuriga 21,3 °C. Külmakraade võib esineda kõikidel kuudel aastas. Kõige soojem õhutemperatuur mõõdeti 4. juulil 1981, mil 41,7 °C sooja. Kõige madalam õhutemperatuur −41,7 °C on mõõdetud 21. jaanuaril 1937.
Aasta keskmine sademete hulk on 254 mm. Kõige enam sajab novembrist jaanuarini (28–31 mm kuus) ning kõige vähem juulis ja augustis (9 mm kuus). Lund sajab aastas 105 cm, tavaliselt novembrist märtsini.
Majandus.
Elko majandus tugineb suuresti kullakaevandamisel. Linna lähedal asuvad osariigi suurimad kullakaevandused. Eraldatud asukoha ja ümbruskonna karmi kõrbeliste olude tõttu on muud majandusharud vähearenenud. Tulu saadakse veel ka turismist.
Transport.
Elko on suurim kiirteel Interstate 80 asuv linn Salt Lake City ja Reno vahel. Maantee Nevada State Route 225 ühendab linna Owyhee asula ja Idaho osariigiga.
Linnas asub linnadevahelisi bussiliine opereeriva firma Greyhound Linesi bussipeatus liinil Salt Lake City – Reno. Lisaks asub Elkos reisirongiliini Amtrak peatus.
Linnas asub regionaallennujaam, mida teenindab SkyWest Airlines. Lisaks sõidab Delta Air Linesi lennuliin vahepeatuseta Salt Lake Citysse.
Kultuur.
Alates 1985. aastast toimub linnas iga aasta jaanuari viimasel nädala riiklik kauboiluuletajate kogunemine (National Cowboy Poetry Gathering). 1963. aastast toimub linnas iga aasta juulis riiklik baskide festival.
Linnas tegutseb Western Folklife Center, mis tutvustab Ameerika lääneosa traditsioone ja kultuuri. Lisaks asub linnas Northeastern Nevada Museum, mis säilitab ja tutvustab piirkonna kultuuri ja ajalugu.
Elko kesklinnas on rohkesti kasiinosid. Elko maakond on üks Nevada 11 maakonnast, kus prostitutsioon on legaalne, ja linnas tegutsebki mitu bordelli.
Varia.
Linnas sündis 16. Nevada kuberner Morley Griswold.
Staniątki

Staniątki on küla Poolas Väike-Poola vojevoodkonnas Wieliczka maakonnas Niepołomice vallas. Staniątki asub Niepołomicest 3 km lõunaedelas, Wieliczkast ligi 10 km idas ja Krakówi kesklinnast ligikaudu 19 km idakagus.
Staniątkis asub benediktlaste klooster.
Skujenieki

Skujenieki on küla ("mazciems") Lätis Gulbene piirkonnas Litene vallas.
Küla asub valla loodeosas Salenieki soo kirdeservas.
Zāģernieki

Zāģernieki on küla ("mazciems") Lätis Gulbene piirkonnas Litene vallas.
Küla asub valla põhjaosas. Asulas on Zāģernieki bussipeatus.
Grajów

Grajów on küla Poolas Väike-Poola vojevoodkonnas Wieliczka maakonnas Wieliczka vallas. Grajów asub Wieliczkast ligi 6 km lõunakagus ja Krakówi kesklinnast umbes 18 km lõunakagus.
Aurava

Aurava (ka Aurova) on küla ("mazciems") Lätis Gulbene piirkonnas Litene vallas.
Küla asub valla kirdeosas. Auravast saab alguse Apkārtupe jõgi. Seal kasvav tamm ümbermõõduga 4 meetrit on looduskaitse all.
Vārpiņas

Vārpiņas on küla ("mazciems") Lätis Gulbene piirkonnas Litene vallas.
Küla asub valla idaosas Apkārtupe ja Pedetsi jõe vahelisel alal.
Węgrzce Wielkie

Węgrzce Wielkie on küla Poolas Väike-Poola vojevoodkonnas Wieliczka maakonnas Wieliczka vallas. Węgrzce Wielkie asub Wieliczkast umbes 5 km kirdes ja Krakówi kesklinnast ligikaudu 13 km idakagus.
Silenieki (Litene vald)

Silenieki on küla ("mazciems") Lätis Gulbene piirkonnas Litene vallas.
Küla asub valla lõunaosas Pedetsi jõe ääres. Silenieki jääb osaliselt Sita ja Pedetsi luha kaitsealale. Looduskaitse all on kolm seal kasvavat tamme.
Aastal 2007 oli külas ligikaudu 10 elanikku.
Stryszowa

Stryszowa on küla Poolas Väike-Poola vojevoodkonnas Wieliczka maakonnas Gdówi vallas. Stryszowa asub Wieliczkast umbes 14 km lõunakagus ja Krakówi kesklinnast ligikaudu 26 km kagus.
Lešķi

Lešķi on küla ("mazciems") Lätis Gulbene piirkonnas Litene vallas.
Küla asub valla keskosas Pedetsi jõe ääres. Seal asuvad Lešķi muinaskalmed ehk Kalmepõld on muinsusmälestisena regionaalse kaitse all.
Aastal 2007 oli külas 16 elanikku.
Mierzeń

Mierzeń on küla Poolas Väike-Poola vojevoodkonnas Myślenice maakonnas Raciechowice vallas. Mierzeń asub Myślenicest ligi 17 km idas ja Krakówi kesklinnast umbes 27 km kagus.
Oliver Orav

Oliver Orav (sündinud 31. augustil 1995) on eesti võrkpallur.
Sportlaskarjäär.
Noorteklassid.
Noorteklassides mängis ta nii Audentese võrkpalliklubis kui Selver Tallinnas, kus mõlemas meeskonnas oli tema treener Rando Ringmets. Korduvalt võideti omavanuste Eesti karikavõistlused ning jõuti Eesti meistrivõistlustel medalile.
Orav kuulus aastatel 2010–2015 Eesti noormeestekoondisse (sündinud 1995 ja hiljem), kelle treenerid olid Toomas Jasmin ja Marko Mett. Koondisega osaleti omavanuste EM- ja MM-valikturniiridel, kuid finaalturniirile pääsu ei tagatud. Noortekoondistes mängis Orav kas diagonaalründaja või nurgaründajana.
2012. aastal osales ta Raul Kartsepaga U18 vanuseklassi rannavõrkpalli Euroopa meistrivõistlustel, kus alagrupist edasi ei saadud ning võistlused lõpetati 19. kohaga.
Eesti võrkpallikoondis.
Orav on Eesti võrkpallikoondises kaasa teinud aastatel 2017–2020 18 mängus. Esimest korda kuulus ta koondise kandidaatide hulka 2017. aastal ning debüütmäng toimus sama aasta 20. mail sõpruskohtumises Hispaania võrkpallikoondise vastu. Ta on kuulunud koondisse Euroopa meistrivõistluste finaalturniiril ühel korral (2017).
Klubivõrkpall.
Hooajal 2013/14 kuulus Orav Danpower Võru/Noortekoondisse, kuid turniire võita ei suudetud. Samal hooajal mängis Selveri noortesüsteemi kasvandik ka Selver Tallinna esindusklubis silmapaistvalt reamängudes ning sai hooaja lõpufaasis Eesti meistrivõistluste finaalseerias võimaluse Hindrek Pulga vigastuse tõttu. Järgneval hooajal kuulus ta juba ainult Selveri võistkonda ning sai osaleda ka tugevuselt teises ja kolmandas Eurosarjas, CEV Cupil ja CEV Challenge Cupil. Hooajal 2016/17 osaleti klubiga ka kõige tugevamas Eurosarjas, Euroopa Meistrite liigas. Ta jätkas klubis (hilisemas esindusklubis Selver/TalTech) ühe põhimängijama kuni hooaja 2022/23 lõpuni. Hooajaks 2023/24 nad klubiga kokkuleppele ei jõudnud ning Orav meistriliigas mängimist ei jätkanud. Ta mängis klubis diagonaalründaja või nurgaründajana ning on tulnud kahekordseks Balti ja Eesti meistriks.
Saavutused.
Balti liiga
Eesti meistrivõistlused
Eesti karikavõistlused
Individuaalsed auhinnad
Ettevõtlus.
2018. aasta lõpus lõi Orav koos endise Eesti võrkpallikoondislase Denis Losnikoviga osaühingu MuvBud. 2022. aasta suvel anti välja äpp Playerbank.io, mille eesmärk on lihtsustada võrkpalluritel klubide leidmist ja vastupidi.
Isiklikku.
Orav lõpetas 2014. aastal Audentese Spordigümnaasiumi kuldmedaliga. Ta on õppinud Tallinna Tehnikaülikoolis bakalaureuseõppes äriinfotehnoloogia erialal ning magistriõppes rahvusvahelist ärikorraldust.
Raciechowice

Raciechowice on küla Poolas Väike-Poola vojevoodkonnas Myślenice maakonnas, Raciechowice valla halduskeskus. Raciechowice asub Myślenicest umbes 15 km idas ja Krakówi kesklinnas ligikaudu 24 km lõunakagus.
Kawec

Kawec on küla Poolas Väike-Poola vojevoodkonnas Myślenice maakonnas Raciechowice vallas. Kawec asub Myślenicest umbes 20 km idas ja Krakówi kesklinnast ligikaudu 31 km lõunakagus.
Żerosławice

Żerosławice on küla Poolas Väike-Poola vojevoodkonnas Myślenice maakonnas Raciechowice vallas. Żerosławice asub Myślenicest umbes 21 km idas ja Krakówi kesklinnast ligikaudu 33 km kagus.
Tenczyn

Tenczyn on küla Poolas Väike-Poola vojevoodkonnas Myślenice maakonnas Lubieńi vallas. Tenczyn asub Myślenicest umbes 17 km ja Krakówi kesklinnast ligikaudu 42 km lõunas.
Küla on asutatud 1498. aastal.
Tenczyn on suvituskoht.
Ely (Nevada)

Ely on linn Ameerika Ühendriikide Nevada osariigis, White Pine'i maakonna halduskeskus ja ainus linn.
Elanike arv on 2020. aasta rahvaloenduse kohaselt 3924. 2010. aastal oli seal 4255 elanikku.
Enne eurooplaste tulekut elasid piirkonnas läänešošonid. 1868. aastal avastati Ely lähedal vaske. Ely asutati Poniekspressi ja Central Overland Route'i kaubatee peatuskohana. 1878. aastal ehitati esimene vasesulataja ja avati postkontor. 1887. aastal sai Ely White Pine'i maakonna halduskeskuseks.
20. sajandi alguses algas suurema vasetoodanguga Elys buum. 1902. aastal sai Ely ettevõtte Nevada Consolidated Copper Corporation peakorteriks ning 1906. aastal ehitati Ely ja Cobre'i vahele Nevada Northern Railway raudteeliin. 1907. aastal oli linnas umbes 2000 elanikku, tänavavalgustus ja kaks päevalehte. Terves maakonnas töötas ligi 30 kaevandusettevõtet.
Pärast kaevanduste sulgemist 1980. aastatel lõpetas tegevuse ka raudtee. Linna suurimaks tööandjaks sai osariiklik vangla.
Linn on saanud nime ilmselt Vermontist pärit kaevandusettevõtte presidendi Smith Ely järgi.
Linnas asub Nevada Northern Railway muuseum. Linna läbivat maanteed U.S. Route 50 nimetatakse "Ameerika üksildasemaks maanteeks".
Linnas valitseb poolariidne kliima. Ööpäevased õhutemperatuuri muutused on üsna suured. Kõige soojemad kuud on juuli ja august, mil õhutemperatuur võib tõusta 30 °C, kuid ka suvekuudel võib öösiti esineda miinuskraade. Talvel langeb õhutemperatuur sageli alla –10 °C. Kõrgeim mõõdetud õhutemperatuur Elys on 38 °C, mis mõõdeti 18. juulil 1998. Madalaim temperatuur mõõdeti 6. veebruaril 1989, mil oli −34 °C külma. Sajab 248 mm/a. Lund sajab aastas 129 cm.
Emilcin

Emilcin on küla Poolas Lublini vojevoodkonnas Opole Lubelskie maakonnas Opole Lubelskie vallas. Emilcin asub Opole Lubelskiest umbes 5 km idas ja Lublinist ligikaudu 38 km lääneedelas.
Väidetavalt olevat 10. mail 1978 Emilcinit külastanud ufo. Tulnukad olevat viinud kohaliku talupoja Jan Wolski (1907–1990) mõneks ajaks uurimiseks oma lennumasina pardale. 2005. aastal püstitati Emilcinisse tulnukate külaskäigu mälestuseks mälestussammas.
You FM

Narva FM oli venekeelne raadio Eestis.
Narva FM oli kuuldav Narvas 15. augustini 2022 sagedusel 89,8 MHz.
Orel Mangala

Orel Johnson Mangala (sündinud 18. märtsil 1998 Brüsselis) on Belgia jalgpallur, kes mängib poolkaitsjana Inglismaa kõrgliigaklubis Everton ja Belgia jalgpallikoondises.
2017. aasta juunis sõlmis ta nelja-aastase lepingu Saksamaa kõrgliigaklubiga VfB Stuttgart ning hooajal 2017/18 debüteeris ta Saksamaa kõrgliigas. Hooajal 2018/19 oli ta laenul Saksamaa esiliigaklubis Hamburger SV. 2021. aasta juunis pikendas ta Stuttgardiga lepingut kolme aasta võrra.
2022. aasta juulis sõlmis ta lepingu Inglismaa Premier League'i klubiga Nottingham Forest. Esimese värava Inglismaa kõrgliigas lõi ta 4. aprillil 2023 mängus Leeds Unitedi vastu.
2024. aasta veebruaris läks ta Nottingham Forestist laenule Prantsusmaa kõrgliigaklubisse Lyoni Olympique. Kuigi ta sõlmis 2024. aasta juulis Lyoni Olympique'iga püsiva lepingu, naasis ta 2024. aasta augustis Inglismaa kõrgliigasse, kui liitus laenulepingu alusel Evertoniga.
Belgia noortekoondistes mängis Mangala alates 2013. aastast. 2015. aastal saavutas ta Belgia kuni 17-aastaste koondisega noorte maailmameistrivõistlustel kolmanda koha. Belgia jalgpallikoondises debüteeris ta 26. märtsil 2022 sõprusmängus Iirimaa vastu. Ta kuulus Belgia koondisse 2024. aasta Euroopa meistrivõistlustel.
Ta on Kongo päritolu.
Joe Worrall

Joseph Adrian Worrall (sündinud 10. jaanuaril 1997 Hucknallis) on Inglismaa jalgpallur, kes mängib keskkaitsjana Inglismaa Premier League'i klubis Nottingham Forest.
Nottingham Foresti akadeemiaga liitus ta 2011. aastal. Hooaja 2015/16 teises pooles oli ta laenul Inglismaa tugevuselt neljanda liiga klubis Dagenham &amp; Redbridge. Nottingham Foresti põhimeeskonnas debüteeris Worrall 2016. aasta oktoobris. Hooajal 2018/19 oli ta laenul Šotimaa kõrgliigaklubis Rangers. Hooajal 2019/20 kujunes Worrall peatreener Sabri Lamouchi käe all Nottingham Foresti võtmemängijaks, kuuludes algkoosseisu kõigis 46 Inglismaa esiliiga mängus. 2020. aasta veebruaris pikendas ta klubiga lepingut nelja aasta võrra.
Hooajal 2020/21 valiti Worrall Nottingham Foresti hooaja parimaks mängijaks. Hooajal 2021/22 oli Worrall regulaarselt Nottingham Foresti kapten, kuna senine kapten Lewis Grabban ei saanud vigastuse tõttu mängida. Ta aitas Nottingham Forestil sel hooajal kindlustada pääs Inglismaa kõrgliigasse ning hooaja lõpus valiti ta koos meeskonnakaaslaste Ryan Yatesi ja Djed Spence'iga Inglismaa esiliiga hooaja sümboolsesse koosseisu. 2022. aasta augustis määrati Worrall algavaks hooajaks Nottingham Foresti kapteniks.
2017. aastal mängis Worrall Inglismaa kuni 20-aastaste ja kuni 21-aastaste koondistes.
Obrocz

Obrocz on küla Poolas Lublini vojevoodkonnas Zamośći maakonnas Zwierzynieci vallas. Obrocz asub Zwierzyniecist vahetult kagus, Zamośćist ligikaudu 21 km edelas ja Lublinist umbes 78 km lõunakagus.
1. jaanuaril 2010 ühendati osa küla territooriumist (136,92 ha) Zwierzynieci linnaga.
Gennes-Ivergny

Gennes-Ivergny on vald Põhja-Prantsusmaal Pas-de-Calais' departemangus.
Väike põllumajandusküla asub Authie jõe põhjakaldal, Somme'i departemangu piiril, 51 km Arrasist läänes, teede D115 ja D124 ristumiskoha ümbruses.
Givenchy-le-Noble

Givenchy-le-Noble on vald Põhja-Prantsusmaal Pas-de-Calais' departemangus.
Väike põllumajandusküla asub 23 km Arrasist läänes, teede D8 ja D77 ristumiskoha ümbruses.
Harry Toffolo

Harry Stefano Toffolo (sündinud 19. augustil 1995 Welwyn Garden Citys) on Inglismaa jalgpallur, kes mängib vasakkaitsjana Inglismaa Premier League'i klubis Nottingham Forest.
2008. aastal liitus ta Norwich City noorteakadeemiaga. Norwich City põhimeeskonnas debüteeris ta 25. augustil 2015 Inglismaa liigakarikavõistluste mängus Rotherham Unitedi vastu. Norwich City meeskonnas mängis ta pärast seda veel vaid kahel korral hooajal 2016/17. Ülejäänud ajal oli ta peamiselt laenul teistes klubides: hooajal 2014/15 Inglismaa tugevuselt kolmanda liiga League One'i klubis Swindon Town, hooajal 2015/16 Inglismaa esiliigaklubis Rotherham United ja League One'i klubis Peterborough United, hooajal 2016/17 League One'i klubis Scunthorpe United ning hooaja 2017/18 esimeses pooles League One'i klubis Doncaster Rovers.
2018. aasta jaanuaris sõlmis ta kuni hooaja lõpuni lepingu Inglismaa esiliigaklubiga Millwall, kuid ta ei mänginud seal kordagi.
2018. aasta juunis sõlmis ta kaheaastase lepingu Inglismaa tugevuselt neljanda liiga League Two klubiga Lincoln City. Hooajal 2018/19 valiti Toffolo League Two hooaja sümboolsesse koosseisu.
2020. aasta jaanuaris sõlmis ta kahe ja pool aasta pikkuse lepingu Inglismaa esiliigaklubiga Huddersfield Town.
2022. aasta juulis sõlmis ta lepingu äsja Inglismaa kõrgliigasse tõusnud Nottingham Forestiga.
Aastatel 2013–2016 mängis Toffolo Inglismaa noortekoondistes.
Gomiécourt

Gomiécourt on vald Põhja-Prantsusmaal Pas-de-Calais' departemangus.
Väike põllumajandusküla asub 16 km} Arrasist lõunas, teede D9 ja C9 ristumiskoha ümbruses.
Ceļmalas

Ceļmalas on küla ("ciems") Lätis Gulbene piirkonnas Stradi vallas.
Küla asub valla kirdeosas, Riiast 188 km kaugusel Gulbene linna piiril. Küla lahutab linnast Asarupe jõgi. Asulas on bussipeatus Ceļu pārvalde 26.
Gommecourt (Pas-de-Calais)

Gommecourt on vald Põhja-Prantsusmaal Pas-de-Calais' departemangus.
Väike põllumajandusküla asub 23 km Arrasist lõunas, tee D6 ääres.
Margas

Margas on küla ("ciems") Lätis Gulbene piirkonnas Stradi vallas.
Küla asub valla kirdeosas, Riiast 186 km kaugusel Gulbene linna piiril. Küla jääb Asarupe ja Krustalīce jõe äärde.
Külla jääb osaliselt Vana-Gulbene mõisa hoonetekompleks.
Stradi

Stradi (vanasti ka Pāmeri, Pomeri või Paliena) on küla ("ciems") Lätis Gulbene piirkonnas Stradi vallas.
Küla asub valla keskosas, Riiast 188 ja valla ning piirkonna keskusest Gulbenest 4,7 km kaugusel. Küla jääb merepinnast 112 meetri kõrgusele Krustalīce jõe kaldale.
Stradi on vana küla, mis on nime andnud ka vallale. Kasvama hakkas asula nõukogude perioodil, mil sellest sai Kirovi-nimelise kolhoosi keskasula ja tehnopark. Asulas on raamatukogu. Sinna jääb Paliena bussipeatus.
Antani

Antani on küla ("mazciems") Lätis Gulbene piirkonnas Stradi vallas.
Küla asub valla põhjaosas Mellupe jõe ääres. Sinna jäi varem Stradi raudteepeatus. Kultuurimälestistest on riikliku kaitse all Antani muinaskalmed ehk Rootsi kalmistu ja küla lähistel asuvad Antani II muinaskalmed.
Black Hawk (täpsustus)

Black Hawk võib tähendada järgmist:
Kelsey-Lee Barber

Kelsey-Lee Barber (2018. aastani Kelsey-Lee Roberts; sündinud 20. septembril 1991 East Londonis Lõuna-Aafrika Vabariigis) on Austraalia odaviskaja, kahekordne maailmameister.
Ta tegi täiskasvanute tiitlivõistluste debüüdi 2014. aasta Rahvaste Ühenduse mängudel Glasgow's, kus võitis pronksmedali.
2017. aasta maailmameistrivõistlustel Londonis pääses ta finaali ning oli tulemusega 60.76 kümnes.
2018. aasta Rahvaste Ühenduse mängudel Austraalias Gold Coastis võitis ta kaasmaalase Kathryn Mitchelli järel hõbemedali.
2019. aasta maailmameistrivõistlustel Dohas tuli Barber 66.56-ga hiinlaste Liu Shiyingi ja Lü Huihui ees maailmameistriks.
2020. aasta suveolümpiamängudel Tokyos viskas ta 64.56 ning võitis Shiyingi ja Maria Andrejczyki järel pronksmedali.
2022. aasta maailmameistrivõistlustel Eugene'is tuli ta uuesti maailmameistriks, olles visanud finaalis 66.91.
Barberi isiklik rekord odaviskes on 2019. aastal Luzernis visatud 67.70.
Isiklikku.
Barber on sündinud Lõuna-Aafrika Vabariigis. Tema perekond kolis Austraaliasse 2000. aastal.
Ta on 2018. aastast abielus kergejõustikutreener Mike Barberiga.
Lillers

Lillers (lääneflaami: "Lillaar") on vald Põhja-Prantsusmaal Pas-de-Calais' departemangus.
Väike põllumajandus- ja kergetööstuslinn asub umbes 15 km Béthune'ist loodes ja 40 km Lille'ist läänes, teede D185, D182 ja D69 ristumiskoha ümbruses. Linnast mööduvad tee N43 põhja pool ja Autoroute A26 lõuna pool.
Clarence'i jõgi voolab läbi linna.
Ajalugu.
Pärast Flandria krahvidele kuulumist anti normannide vastu kindlustatud Lillers 1179. aastal kaasavaraks Prantsuse kuningale Philippe II-le. 1327. aastal asutas Louis IX Artois' krahvkonna. Tema vennast Robertist sai esimene krahv. 1303. aastal rüüstasid Lillersi linna flaamid. 1340. aastal nõudis Inglismaa kuningas Edward III endale Prantsusmaa trooni ja alustas Saja-aastast sõda, mida iseloomustasid kaks kuulsat lahingut, Crécy lahing 1346. aastal ja Agincourt'i lahing 1415. aastal, kus sai surma Lillersi isand Robert Wavrin. 1542. aastal, Karl V vastase sõja ajal, põletasid Prantsuse väed Lillersi maha. Kolm aastat hiljem elas elanikkond veel telkides või onnides.
Pärast rahuperioodi põhjustas Kolmekümneaastane sõda piirkonnas laastamistööd. 1637. aastal võitis marssal de la Ferté linna Hispaaniale. 1639. aastal võitis marssal de la Meilleraye linna Prantsusmaale tagasi. Hispaanlased võtsid selle tagasi, kuid prantslased lõid nad 1657. aastal välja. 1659. aastal sõlmiti Püreneede rahu, millega loovutati Prantsusmaale suurem osa Artois'st, peale Saint-Omeri ja Aire-sur-la-Lysi.
1710. aastal toimus selles piirkonnas Hispaania pärilussõda. 1710. aastal vallutasid Lillersi Hispaania väed. Marlborough' hertsogi juhitud Briti, Saksa ja Hollandi liitlasväed rajasid oma peakorteri Lillersisse, kuni Prantsuse vägede juht markii de Goesbriand nad lahkuma sundis.
Utrechti rahu lõpetas sõja 1713. aastal, kui Lillers sattus Prantsusmaa koosseisu. Lillersi endiselt õitsev jalatsitööstus sai alguse 19. sajandil.
Linghem

Linghem on vald Põhja-Prantsusmaal Pas-de-Calais' departemangus.
Linghem asub umbes 19 km Béthune'ist loodes ja 55 km Lille'ist läänes, maantee D90 ääres. Autoroute A26 moodustab valla läänepiiri.
Locon

Locon (lääneflaami: "Lockon") on vald Põhja-Prantsusmaal Pas-de-Calais' departemangus.
Locon asub u. 8 km Béthune'ist põhjas ja 39 km Lille'ist läänes, teede D945 ja D178 ristumiskoha ümbruses. Lawe jõgi voolab läbi valla idaosa.
Lorgies

Lorgies on vald Põhja-Prantsusmaal Pas-de-Calais' departemangus.
Lorgies asub u. 19 km Béthune'ist kirdes ja 21 km Lille'ist edelas, teede D168 ja D72 ristumiskoha ümbruses.
Lozinghem

Lozinghem (pikardi: "Lozinghin") on vald Põhja-Prantsusmaal Pas-de-Calais' departemangus.
Lozinghem asub u. 11 km Béthune'ist läänes ja 53 km Lille'ist edelas, teede D188 ja D183 ristumiskoha ümbruses.
Kiiviroheline

Kiiviroheline on üks rohelistest värvitoonidest, kergelt soojatooniline heleroheline värvus, mis sarnaneb kiivi viljaliha värvusega.
Eestikeelsetes allikates alates 1990. aastatest. Värvinimetust on kasutatud moe ja sisekujunduse kontekstis, samuti tekstiilide ja käsitöö- ning kunstitarvete värvuse kirjeldamiseks.
Variatsioonid.
Pantone värvivaliku toon 16-0235 "Kiwi" on jahe heleroheline , toon 14-0443 "Kiwi Colada" šartröösrohelise taoline hele kollakasroheline , 13-0644 "Golden Kiwi" kanaarikollasega sarnanev kergelt rohekas kollane .
Veebivärv "Kiwi Green" on õrn heleroheline mitmes variandis .
Linavalge

Linavalge ehk linakarva on kahvatu valkjas värvitoon, haritud lina värvi, kollaka varjundiga valge.
Värvinimetust kasutatakse sageli juuksevärvuse kirjeldamiseks (linalakk, linakarva juuksed).
Variatsioonid.
Pantone värvitoon 12-1008 "Linen" on roosaks kahvatubeež 
Veebivärv "Linen" on soojatooniline kahvatu valkjas värvus mitmes variandis .
Atis Slakteris

Atis Slakteris (sündinud 21. novembril 1956 Code vallas (tänapäeval Bauska piirkond)) on Läti endine poliitik (Roheliste ja Talurahva Liit, Rahvapartei).
Atis Slakteris on lõpetanud 1980. aastal Läti Põllumajanduse Akadeemia mehhaniseerimisteaduskonna. 
Töötas aastatel 1980–1989 Bauska rajoonis Code kolhoosis mehaaniku ja peainsenerina. 1989–1990 oli ta riigiettevõtte Bauskas Lauktehnika juhataja esimene asetäitja. 1990–1994 oli ta Bauska rajooni põllumajandusosakonna peainsener ja 1994–1996 Bauska rajooni põllumajanduse konsultatsioonibüroo juhataja. 
Aastatel 1996–1997 oli ta kooperatsiooniminister. Alates 1998. aastast oli Atis Slakteris Läti Seimi liige. Aastatel 2000–2002 oli ta Läti põllumajandusminister.
Aastatel 2002–2006 oli Atis Slakteris Rahvapartei esimees.
9. märtsist 2004 kuni 2. detsembrini 2004 ja 7. aprillist 2006 kuni 20. detsembrini 2007 oli ta Läti kaitseminister ja 20. detsembrist 2007 kuni 12. märtsini 2009 Läti rahandusminister.
Poliitikast lahkumise järel tegutses Slakteris põllumajandusettevõtjana.
Meottomyces

Meottomyces on šampinjonilaadsete seltsi värvikuliste sugukonda kuuluv seente perekond.
Henry Bacon

Henry Bacon (28. november 1866 Watseka, Illinois – 16. veebruar 1924 New York) oli ameerika arhitekt.
Bacon projekteeris Washingtoni tsentrumis püstitatud Lincolni memoriaali (ehitatud 1914–1922).
Buckminster Fuller

Richard Buckminster Fuller (12. juuli 1895 Milton, Massachusetts – 1. juuli 1983 Los Angeles) oli ameerika arhitekt, disainer, leiutaja ja futuroloog.
Fuller sai rahvusvaheliselt tuntuks 1967. aastal Montrealis näitusel EXPO-67 Ameerika Ühendriikide paviljonis püstitatud geodeetilise kupliga (Montreali biosfäär).
George Fletcher Babb

George Fletcher Babb (1835–1915) oli ameerika arhitekt, kes töötas peamiselt USA New Jersey ja New Yorgi osariigis.
Babb töötas arhitektibüroos Babb, Cook &amp; Willard vanempartnerina. Ta osales Manhattanil püstitatud De Vinne Press Buildingu projekteerimisel (ehitatud 1885–1886). Hoone projekteeriti uusromaani stiilis.
Peter Blume

Peter Blume (27. oktoober 1906 Smargon, Grodna kubermang – 30. november 1992 New Milford, Connecticuti osariik) oli Ameerika maalikunstnik, kelle tööd liigituvad peamiselt realismi, kubismi, purismi ja sürrealismi kunstivooludesse.
Blume oli pärit juudi perekonnast. 1912. aastal emigreerus ta koos perega Ameerika Ühendriikidesse.
Philip Johnson

Philip Johnson (8. juuli 1906 Cleveland – 25. jaanuar 2005 New Canaan, Fairfieldi maakond) oli ameerika arhitekt. Elas 98-aastaseks.
Johnson viljeles peamiselt modernistlikku ja postmodernistlikku arhitektuuristiili. Tema tuntumaid projekte on New Canaanis ehitatud Glass House (valmis 1949) ja Orange'i maakonnas Orange'is püstitatud Christ Cathedral (valmis 1980).
Maisnil-lès-Ruitz

Maisnil-lès-Ruitz on vald Põhja-Prantsusmaal Pas-de-Calais' departemangus.
Maisnil-lès-Ruitz asub u. 8 km Béthune'ist lõunas ja 56 km Lille'ist edelas, teede D72, D301 ja D179 ristumiskoha ümbruses.
Frank Capra

Frank Russell Capra (sünninimi Francesco Rosario Capra; 18. mai 1897 Bisacquino, Sitsiilia – 3. september 1991 La Quinta, California osariik, USA) oli itaalia päritolu Ameerika filmirežissöör ja produtsent.
Capra sündis Sitsiilias. 1903. aastal emigreerus ta koos perega Ameerika Ühendriikidesse. 1926. aastal alustas ta tummfilmi režissöörina.
Capra kujunes 1930. aastatel üheks Ameerika Ühendriikide mõjukaimaks filmilavastajaks, kui võitis kolmel korral parima lavastaja Oscari. Üks tema silmapaistvamaid 1930. aastate filme oli "See juhtus ühel ööl" ("It Happened One Night"; 1934), mis oli esimene film, mis võitis viis kõige tähtsamat Oscarit, sh parima filmi Oscari ja tõi Caprale tema esimese Oscari. Tema teised tuntumad 1930. aastate filmid olid "Mr. Deeds Goes to Town" (1936; teine parima lavastaja Oscar) "Sa ei vii kõike endaga kaasa" ("You Can't Take It With You"; 1938; kolmas parima lavastaja Oscar) ja "Härra Smith läheb Washingtoni" ("Mr. Smith Goes to Washington"; 1939).
Teise maailmasõja ajal teenis ta Signaalkorpuses ja tootis mitu propagandafilmi, sh dokumentaalfilmide sarja "Miks me võitleme?" ("Why We Fight").
1946. aastal lavastas ta fantaasiasugemetega draamafilmi "See imetabane elu" ("It's a Wonderful Life"), mida peetakse tänapäeval üheks kõigi aegade parimaks filmiks. Capra oli selle filmi režissöör, produtsent ja kaasstsenarist. Film nomineeriti 1947. aastal Oscarile viies kategoorias. Film Oscarit küll ei saanud, kuid Capra pälvis samal aastal Kuldgloobuse filmirežii eest.
Aastatel 1935–1939 oli ta Ameerika Filmikunsti ja -teaduste Akadeemia president ning aastatel 1938–1941 ja 1959–1961 Directors Guild of America president.
Pedele veskijärv

Pedele veskijärv (läti keeles Pedeles dzirnavezers, ka "Pedeles ezers", "Dzirnezers", "Dzirnavnieku dzirnavu ezers", "Dzirnavnieku dzirnavezers") on paisjärv Pedeli jõel Lätis Valka piirkonnas Pedele küla juures.
Paisjärv rajati 1904. aastal. Vahemikus 1962–1983 oli järv kuivaks lastud, et läbi viia metsamaaparandust. 1969. aastal lõhuti projektis mittenõutud lüüsi künnis. 1998. aasta võeti paisul kasutusse Dzirnavnieku hüdroelektrijaam võimsusega 40 kW.
Pedele veskijärve pindala on 13,7 hektarit, keskmine sügavus 1,2 m ja suurim sügavus 2,3 m. Järve põhi on mudane, leidub vettevajunud puutüvesid ja ka üleujutatud puid, kuna järve rajades seda kogu ulatuses taimestikust ei puhastatud. Kaldad on lauged ja madalad. Läbi järvesängi kuni paisu lüüsini on kaevatud kanal. Järve ääres on endise Pedele mõisa hooned.
Järv jääb Põhja-Vidzeme biosfääri kaitsealale. Taimestikus leidub pilliroogu, järvekõrkjat ja hundinuia, kaladest ahvenat, haugi, latikat ja särge.
Norman Foster

Norman Foster (sündinud 1. juunil 1935 Reddishis Suur-Manchesteris) on Briti arhitekt. Briti peer (Baron Foster of Thames Bank, 1999).
Foster on "high-tech"'i arhitektuuri esindaja. Tema tuntumaid projekte selles arhitektuuristiilis on Hongkongis püstitatud HSBC-i peakorter (valmis 1985).
Gregory Wiseman

Gregory Reid Wiseman (sündinud 11. novembril 1975) on Ameerika Ühendriikide insener, mereväelane ja NASA astronaut. 
Wiseman lõpetas 1997. aastal Rensselaeri Polütehnilise Instituudi. Pärast instituudi lõpetamist asus ta teenima mereväkke, kus sai mereväelenduriks. 2006. aastal lõpetas ta Johns Hopkinsi Ülikooli. Wiseman valiti astronaudiks juunis 2009. Tema esimene kosmoselend toimus 2014. aastal kui ta kuulus Rahvusvahelise Kosmosejaama 40. ja 41. ekspeditsiooni.
2023. aastal valiti Wiseman missiooni Artemis 2 komandöriks. Artemis 2 missiooniga saab temast esimese Kuule orbiidile suunduva missiooni komandör pärast Eugene Cernanit, kes oli 1972. aastal toimunud missiooni Apollo 17 komandör.
Isiklik elu ja haridus.
Wiseman on pärit Marylandi osariigist Baltimore'ist. Ta on lõpetanud Rensselaeri Polütehnilise Instituudi arvutisüsteemide erialal ja Johns Hopkinsi Ülikooli süsteemiinseneeria magistri.
Gregory Wiseman oli abielus Carroll Wisemaniga, kellega tal on kaks last. Carroll suri 2020. aastal.
Teenistus mereväes.
Wiseman astus mereväkke 1997. aastal ning sai 1999. aastal mereväelenduriks. Pärast väljaõpet osales ta Iraagi sõjas. 2003. aastal valiti ta õppima Ameerika Ühendriikide mereväe katselendurite kooli, mille lõpetas 2004. Katselendurina osales Wiseman hävituslennukite F-35 Lightning II ja F/A-18 Horneti ning õppelennuki T-45 Goshawk arenduses. 2009. aastal oli Wiseman teenimas lennukikandjal kui ta valiti NASA astronaudiks.
NASA karjäär.
Wiseman on öelnud, et soov saada astronaudiks tekkis tal 2001. aastal kui nägi pealtvaatajana Space Shuttle'i starti. Wisemani esimene kosmoselend oli 2014. aastal kui ta kuulus Rahvusvahelise Kosmosejaama 40. ja 41. ekspeditsiooni. 3. aprillil teatas NASA Wisemani määramisest Kuu orbiidile suunduva Artemis 2 komandöriks.
Magnus Lindberg

Magnus Lindberg (sündinud 27. juunil 1958 Helsingis) on soomerootsi helilooja ja pianist.
Mari Hunt

Mari Hunt (sündinud 1986. aastal Tallinnas) on Eesti arhitekt.
Mari Hunt on omandanud magistrikraadi Eesti Kunstiakadeemia arhitektuuri ja linnaplaneerimise osakonnas 2013. aastal.
Mari Hunt on arhitektuuribüroo b210 juhtiv partner ja üks asutajatest.
Auhinnad.
2023 Noore arhitekti preemia 2023
2022 Aasta Puitehitis 2022 fassaadipreemia: Maidla Loodusvilla KÄBI
2022 Kultuurkapitali aastapreemia nominatsioon: Maidla Loodusvilla KÄBI
2022 Livingceramics “Life is for Living” preemia finalist: Maidla Loodusvilla KÄBI
2021 Dezeen awards, small interior category, public vote winner: Maidla Loodusvilla KASEKE
2021 Mies van der Rohe preemia nominatsioon: Maidla Loodusvilla KASEKE
2021 Aasta Puitehitis 2021 publikupreemia: Maidla Loodusvilla KASEKE
2020 Eesti Arhitektide Liidu preemia VÄIKE nominatsioon: Maidla Loodusvilla KASEKE
2019 Eesti muuseumide aastaauhind “Muuseumirott”: püsinäitus MINU VABA RIIK (Eesti Ajaloomuuseum)
2018 Eesti Arhitektide Liidu preemia VÄIKE: Installatsioon TOOTEM (Kanada)
2018 Eesti Arhitektide Liidu aastapreemia nominatsioon: Installatsioon TOOTEM (Kanada)
2018 Eesti Sisearhitektide Liidu aastapeemia nominatsioon: püsinäitus LASTE VABARIIK (Eesti Ajaloomuuseum)
2017 Eesti Sisearhitektide Liidu aastapeemia nominatsioon: Pagarikoda RÖST
2017 Eesti Sisearhitektide Liidu aastapeemia nominatsioon: näitus POLAARRUUM (Eesti Meremuuseum, Lennusadam)
2017 Noore arhitekti preemia 2017 nominatsioon
2016 Eesti Arhitektide Liidu preemia VÄIKE: Installatsioon METSA KÕLAKOJAD
2015 Eesti Arhitektide Liidu aastapreemia nominatsioon: KURESSAARE KOLLEDŽI KATSEBASSEINI HOONE
2014 Mies van der Rohe preemia nominatsioon: KURESSAARE KOLLEDŽI KATSEBASSEINI HOONE
2012 Eesti disaini auhind Bruno, parim disainiprojekt: installatsioon KULTUURIKANAD
Starship HLS

Starship HLS või Starship Human Landing System on kosmoselaeva Starshipi variant, mis on projekteeritud maandama astronaute Kuule ja tooma nad tagasi. Laeva projekteerib ja ehitab NASA tellimusel SpaceX ning see on Artemise programmi oluline komponent.
Plaanide kohaselt viib Starship HLSi Maa orbiidile Super Heavy kiirendi ning seejärel tangivad seda mitu tanker-Starshipi. Starship HLS lendab seejärel Kuu orbiidile, kus põkkub mehitatud kosmoselaevaga Orion. Kaks astronauti asuvad seejärel Orionilt ümber HLSi pardale ning laskuvad Kuu pinnale. Astronaudid viibivad Kuu pinnal umbes 7 päeva ning kõnnivad viis või enam korda Kuu pinnal, misjärel suunduvad HLSiga tagasi Kuu orbiidile.
Starship HLSi esimeseks mehitatud missiooniks on planeeritud Artemis 3, mis peaks toimuma 2027. Eelnevalt sooritab kosmoselaev mehitamata katselennu, mille raames maandub see ka Kuul.
Marles-les-Mines

Marles-les-Mines on vald Põhja-Prantsusmaal Pas-de-Calais' departemangus.
Nagu nimigi ütleb, tegemist on endise söekaevanduslinnaga, kus nüüd tegeletakse kergetööstuse ja põllumajandusega. See asub u. 8 km Béthune'ist edelas ja 58 km Lille'ist edelas, teede D70 ja D188 ristumiskoha ümbruses. Clarence'i jõgi voolab läbi valla. Vis-à-Marles'i raudteejaam teenindab kohalikke ronge liinil Saint-Pol-sur-Ternoise'ist Béthune'i ja Lille-Flandres'i.
Vis-à-Marles'i raudteejaam

Vis-à-Marles on raudteejaam Prantsusmaal Marles-les-Mines'i vallas Pas-de-Calais' departemangus Hauts-de-France'i piirkonnas.
Jaam kuulub riiklikku raudteevõrku ja teenindab TER Hauts-de-France’i piirkondlikku liini, mis kulgeb Saint-Pol-sur-Ternoise’ist Béthune’i ning edasi Lille-Flandres’i jaama. See liin pakub ühendust kohalike keskuste vahel ja võimaldab mugavat juurdepääsu suurematele linnadele nagu Lille.
Robert Telus

Robert Telus (sündinud 18. aprillil 1969 Opocznos) on Poola insener, põllumees ja poliitik, ta on erakonna Õigus ja Õiglus liige. Ta oli 6. aprillist 2023 kuni 27. novembrini 2023 Poola põllumajanduse ja maaelu arengu minister (Mateusz Morawiecki teises valitsuses).
Ta on lõpetanud Tadeusz Kościuszko nimelise Krakowi Tehnikaülikooli, kus õppis sanitaar- ja veetehnika teaduskonnas.
Ta liitus Õiguse ja Õigluse erakonnaga, kus temast sai ringkonna presiidiumi liige ja ringkonnavõimude esimees. 2007. aasta Poola parlamendivalimistel sai ta (Piotrkówi rajoonis) 8748 häält ja ta sai seimi liikmeks. Seimis olles kuulus ta põllumajanduse ja maaelu arengu komisjoni ning riikliku kontrolli komisjoni.
2011. aasta Poola parlamendivalimistel sai ta 11 305 häält. Ta kandideeris ka 2014. aasta Euroopa Parlamendi valimistel, kuid edutult.
2015. aasta Poola parlamendivalimistel sai ta 18 670 häält, 2019. aasta Poola parlamendivalimistel sai ta 27 254 häält; mõlemal korral valiti ta tagasi seimi.
6. aprillil 2023 määras president Andrzej Duda ta Poola põllumajanduse ja maaelu arengu ministriks.
Evika Siliņa

Evika Siliņa (sündinud 3. augustil 1975 Riias) on Läti jurist ja poliitik (Ühtsus), alates 15. septembrist 2023 Läti peaminister.
Evika Siliņa lõpetas Läti Ülikooli bakalaureuseastme õigusteaduse alal 1997. aastal. Magistrikraadi õigusteaduse, rahvusvahelise õiguse ja Euroopa õiguse alal sai ta 2001. aastal Riia Juriidilises Kõrgkoolis.
1995. aasta jaanuarist kuni 1999. aasta augustini töötas ta juriidilise nõustajana. 1998. aasta novembrist kuni 2003. aasta detsembrini oli ta advokaadibüroos ZVAB Lata advokaadi abi. 2003. aasta detsembrist kuni 2012. aasta aprillini töötas vandeadvokaadina. 2011. aasta novembrist kuni 2012. aasta aprillini oli ta siseministri koosseisuväline nõunik. 2013. aasta jaanuarist kuni 2019. aasta jaanuarini töötas ta Läti Siseministeeriumi parlamentaarse sekretärina. 2019. aasta jaanuarist kuni 13. detsembrini 2022 oli ta Läti Riigikantseleis peaministri parlamentaarne sekretär. 1. novembrist 2022 kuni 13. detsembrini 2022 oli ta Läti Seimi liige.
14. detsembrist 2022 15. septembrini 2023 oli Evika Siliņa Läti sotsiaalminister.
Isiklikku.
Evika Siliņa on abielus, tal on kolm last. Usutunnistuse poolest on ta baptist.
Valgevene köök

Valgevene köök on valgevene toiduvalmistamise traditsioon.
Valgevene köögil on palju ühist Vene, Leedu, Ukraina, Poola ja juudi köögiga. Ülemklassi ja talupoegade toitumistavad oli pikka aega väga erinevad. Šlahta köök oli Saksa ja Poola köögi tugeva mõju all. Linnakodanikud ja käsitöölised võtsid paljuski üle juudi köögi. Talupojad aga säilitasid kuni 20. sajandi alguseni vanad toiduvalmistamise traditsioonid, mis ulatusid 13. sajandini ja kaugemalegi.
Valgevene köögile on iseloomulik toiduainete keeruline ja pikaajaline töötlemine.
Palju valmistatakse kartulitoite. Kartuleid serveeritakse liha- ja kalatoitude kõrvale, tarvitatakse iseseisvate toitude valmistamiseks ning tainastesse panemiseks või otse kartulitainana. Kartul jõudis Valgevenesse 1670. aastatel. Tõenäoliselt kõige tuntum Valgevene kartulitoit on kartulipannkoogid draniki.
Lihatoite valmistatakse põhiliselt sealihast.
Laialdaselt kasutatakse köögivilju ja seeni.
Erinevalt naaberrahvaste köökidest valmistatakse Valgevene köögis vähe piimatoite ja magustoite.
Kohtla-Uueküla

 
Kohtla-Uueküla on küla Ida-Viru maakonnas Jõhvi vallas. Küla asub Kohtla-Järve linna ja Kohtla-Nõmme alevi vahelisel 2,5 km² suurusel alal. 
Küla moodustati 1. aprillil 2023 seni Kohtla-Nõmme alevi ja Roodu küla alla kuulunud maa-aladest. Kuni 2025. aastani kuulus küla Toila valla koosseisu.
Hevsurethi

Hevsurethi (varem ka "Hevsureti", gruusia keeles ხევსურეთი) on ajalooline piirkond Gruusia idaosas. Hevsurethi asub Kaukasuse mägedes Venemaa (Tšetšeeni Vabariigi) piiri ääres.
Tänapäeval kuulub Hevsurethi Mtshetha-Mthianethi piirkonda.
Hevsurethi tähtsaim asula on Šatili küla, mis asub merepinnast 1400 meetri kõrgusel.
Piirkonna põliselanikud on grusiinide etniline rühm hevsurid. Minevikus olid hevsurid vabastatud kõigist maksudest, nende ülesanne oli Gruusia põhjapiiri kaitse. Hevsurid kuuluvad Gruusia kirikusse, kuid neil on säilinud ka eelkristlikke traditsioone. 1950. aastatel asustati paljud hevsurid tasandikule ja mitmed mägikülad jäid tühjaks.
Mazinghem

Mazinghem on vald Põhja-Prantsusmaal Pas-de-Calais' departemangus.
Mazinghem asub u. 19 km Béthune'ist loodes ja 53 km Lille'ist läänes, teede D943 ja D186 ristumiskoha ümbruses.
Mont-Bernanchon

Mont-Bernanchon on vald Põhja-Prantsusmaal Pas-de-Calais' departemangus.
Mont-Bernanchon asub u. 8 km Béthune'ist põhjas ja 43 km Lille'ist läänes, teede D937 ja D184 ristumiskoha ümbruses. Läbi valla, mida katavad suur metsaala ja mitmed järved, voolavad Clarence'i jõgi ja "Canal d’Aire".
Sydösterbotteni piirkond

Sydösterbotteni piirkond on majanduspiirkond Soomes Pohjanmaa maakonnas.
Jakobstadi piirkond

Jakobstadi piirkond on majanduspiirkond Soomes Pohjanmaa maakonnas.
Vaasa piirkond

Vaasa piirkond on majanduspiirkond Soomes Pohjanmaa maakonnas.
Montmartre'i kalmistu

Montmartre'i kalmistu (prantsuse keeles "cimetière de Montmartre"; ametliku nimega Cimitière du Nord) on surnuaed Prantsusmaal Pariisis. Hõlmab 11 hektari suuruse ala Pariisi põhjapoolses osas. Asub Pariisi XVIII ringkonnas. Ajaloomälestis.
Kalmistu avati 1. jaanuaril 1825 Pariisi lähistel. 1860. aastast jääb Pariisi linna piiresse. Tänapäeval on Montmartre'i kalmistul 20 000 hauda. Aastas korraldatakse umbes 500 matust.
Nœux-les-Mines

Nœux-les-Mines on vald Põhja-Prantsusmaal Pas-de-Calais' departemangus.
Nœux-les-Mines asub u. 6,4 km Béthune'ist lõunas ja 40 km Lille'ist edelas, teede D937 ja D65 ristumiskoha ümbruses. Nagu linna nimest võib järeldada, loodi see söekaevanduskeskusena, kuid piirkonna kaevandustööstuse allakäiguga on Nœux-les-Mines muutunud kergetööstus- ja põllumajanduslinnaks.
Ajalugu.
Asulat on kirjalikult esmamainitud 4. sajandil nimekujuga "Vitri". Normannid hävitasid selle 882. aastal, enne kui see 10. sajandil uuesti üles ehitati, kui see sai tuntuks kui "Noewe".
See oli osa väikesest Gohelle'i provintsist, mis ise kuulus Artois' provintsi, ja oli peamiselt põllumajanduslinn, millega seotud väikesed põllumajandusega seotud tegevused, nagu jahuveskid, suhkruveskid ja õlletehased.
Nimi muudeti aastate jooksul Noewe'st Nœux-lez-Béthune'iks, kuid sai 1887. aastal nimeks Nœux-les-Mines, mõned aastad pärast kivisöelademete avastamist 1850. aastal, mil asulas oli kõigest 1100 elanikku. Alates esimese šahti avamisest 1851. aastal toimus linna elanike arvu järsk tõus kuni 1962. aastani. Kõik kaevandused suleti aastatel 1956–1968.
1996. aastal muutis vald ühe oma vana kaevanduse kaldtee kunstlikuks suusanõlvaks, mis töötab aasta läbi. Samas spordikompleksis ("Loisinord") asub paadijärv.
Neuve-Chapelle

Neuve-Chapelle (lääneflaami: "Nieuwkappel") on vald Põhja-Prantsusmaal Pas-de-Calais' departemangus.
Neuve-Chapelle asub u. 13 km Béthune'ist kirdes ja 26 km Lille'ist edelas, teede D947 ja D171 ristumiskoha ümbruses.
Antti Häkkänen

Antti Edvard Häkkänen (sündinud 16. jaanuaril 1985 Mäntyharjus) on Soome poliitik, kes kuulub Rahvuslikku Koonderakonda. Parlamendi liige 2015. aastast. Aastatel 2017–2019 oli ta Soome justiitsminister, 20. juunist 2023 on ta Soome kaitseminister.
Aastatel 2012–2013 oli ta Koonderakonna noorteorganisatsiooni juht ja vedas eest kampaaniat "Koli oma ettevõte Eestisse" ("Siirrä yrityksesi Viroon"), mis taotles Soomes ettevõtte tulumaksu muutmist sarnaseks Eesti omaga.
2016. aastast on ta Rahvusliku Koonderakonna aseesimees.
5. maist 2017 kuni 6. juunini 2019 oli ta justiitsminister Juha Sipilä valitsuses. 
2019. aasta parlamendivalimistel sai ta 20 234 häält ehk üleriigiliselt kolmanda häältesaagi.
2023. aasta parlamendivalimistel sai ta 21 378 häält ehk üleriigiliselt viienda häältesaagi.
Häkkänen on abielus ja tal on tütar.
Thušethi

Thušethi (varem ka "Tušeti", gruusia keeles თუშეთი) on ajalooline piirkond Gruusia idaosas. Thušethi asub Kaukasuse mägedes Venemaa (Tšetšeeni Vabariigi ja Dagestani) piiri ääres.
Tänapäeval kuulub Thušethi Kahhethi piirkonna Ahmeta rajooni koosseisu. Thušethi on Gruusia üks kõige raskemini ligipääsetavamaid alasid.
Thušethi keskuseks loetakse Omalo küla.
Piirkonnas asub Thušethi rahvuspark.
Ballets Russes

Ballets Russes, ka Djagilevi Vene ballett (vene keeles Русский балет Дягилева) oli antreprenöör Sergei Djagilevi asutatud balletitrupp, millega ta gastroleeris aastatel 1909–1929 paljudes riikides. Suurt edu saavutas trupp eelkõige Prantsusmaal ja Suurbritannias. 
Ballets Russesi peakorter asus Monte Carlos.
Djagilev kutsus truppi terve rida andekaid tantsijaid ja koreograafe: Wacław Niżyński, Leonid Mjassini, Mihhail Fokini, Serge Lifari, George Balanchine'i. Djagilevi lavastustele lõid dekoratsioone ja kostüüme Léon Bakst ja Aleksandr Benois. Djagilev tegi koostööd ka Pablo Picasso, Andre Deraini, Coco Chaneli, Henri Matisse'i, Jean Cocteau ja teiste kunstnikega.
Viljakas oli Djagilevi koostöö tolle aastate kuulsate heliloojatega: Richard Straussi, Eric Satie, Maurice Raveli, Sergei Prokofjevi, Claude Debussy ja Igor Stravinskiga.
Trupp läks laiali pärast Sergei Djagilevi surma 1929. aastal.
Omalo

Omalo (gruusia keeles ომალო) on küla Gruusias Kahhethi piirkonnas Ahmeta rajoonis. Küla asub Venemaa (Dagestani) piirist 8 km kaugusel.
Omalot peetakse ajaloolise Thušethi piirkonna keskuseks.
Šatili

Šatili (gruusia keeles შატილი) on küla Gruusias Mtshetha-Mthianethi piirkonnas Dušethi rajoonis. Küla asub Kaukasuse peaaheliku põhjanõlval, Venemaa (Tšetšeeni Vabariigi) piirist 2 km kaugusel.
Šatilit peetakse ajaloolise Hevsurethi piirkonna keskuseks.
Šatili kindlusküla kuulub UNESCO maailmapärandi nimistu eelnimekirja.
Joshua Bassett

Joshua Taylor Bassett (sündinud 22. detsembril 2000) on USA näitleja ja laulja.
Hevi

Hevi (gruusia keeles ხევი) on ajalooline piirkond Gruusia kirdeosas. Hevi paikneb Kaukasuse mäestiku peaaheliku põhjanõlval Venemaa (Osseetia ja Inguššia) piiri ääres.
Hevi piirkonnas asub üle 5000 meetri kõrgune Kazbeki mägi.
Tänapäevase haldusjaotuse järgi kuulub Hevi Mtshetha-Mthianethi piirkonna Kazbegi rajooni. Hevi keskuseks peetakse Tereki jõe ääres asuvat Stephantsminda alevit.
Hevi piirkonda läbib Gruusia sõjatee.